พ่ออายุ 65 ตื่นนอนมีอาการบ้านหมุน เวียนหัวและ อาเจียน ให้พ่อนอนพัก ทุกครั้งที่ยืนขึ้นจะมีอาการบ้านหมุนตลอด คิดว่าน่าจะเป็นน้ำในหูไม่เท่ากัน ใช่ไหมครับ การนอนต้องนอนนสูงหรือต่ำครับ ควรทำยังไง รบกวนด้วยครับ ขอบครับ
สวัสดีครับ อาการบ้านหมุนที่เรียกว่า Vertigo นี้มีได้หลายสาเหตุสาเหตุของบ้านหมุนอาการบ้านหมุนสามารถเกิดขึ้นได้จากหลายสาเหตุด้วยกัน ดังนี้ความผิดปกติของอวัยวะการรับรู้ในหูชั้นในจากโรคต่าง ๆพบว่าเป็นสาเหตุที่พบได้บ่อยของอาการเวียนศีรษะ เช่น โรคตะกอนหินปูนในหูชั้นในหลุด หรือโรคหินปูนในหูชั้นในเคลื่อน (Benign Paroxysmal Positional Vertigo : BPPV) โรคน้ำในหูไม่เท่ากัน(Meniere’s Disease) เป็นโรคที่เกิดจากความผิดปกติของน้ำและแรงดันที่อยู่ภายในหูชั้นใน ทำให้เกิดอาการเวียนศีรษะหูอื้อและการได้ยินลดลง โรคประสาทการทรงตัวอักเสบ (Vestibular Neuronitis) หรือประสาทหูชั้นในอักเสบ (Labyrinthitis) เป็นภาวะของประสาทหูชั้นในอักเสบจากการติดเชื้อไวรัส ซึ่งการอักเสบของหูชั้นรอบ ๆ เส้นประสาทนี้จะส่งผลต่อระบบการทรงตัวของร่างกาย เป็นต้นสาเหตุอื่นของอาการบ้านหมุนที่พบได้ไม่บ่อยเช่น การใช้ยาบางชนิดที่มีผลต่อระบบประสาททรงตัวในหูชั้นใน การบาดเจ็บที่ศีรษะและบริเวณคอ โรคไมเกรนหรือโรคที่เกี่ยวข้องกับสมอง เป็นต้นการรักษาต้องไปพบแพทย์หู คอ จมูกเพื่อตรวจให้ละเอียดว่าสาเหตุที่แท้จริงคืออะไร ถ้าไม่สะดวกอาจทานยาแก้วิงเวียนไปก่อนก็ได้ครับ เช่นยาไดเมนฮัยดริเนต ยาซินนาริซีน หรือยาเบตาฮีสทีน เป็นต้นควรปรับกิจกรรม เวลาลุกช้าๆ หาทีเกาะ ให้ดี มีคนอยุ่ใกล้ชิดเคลื่อนไหวศีรษะอย่างช้า ๆ และระมัดระวังขณะทำกิจกรรมต่าง ๆเมื่อเริ่มมีอาการเวียนศีรษะควรนั่งพักทันทีนอนโดยให้ศีรษะยกขึ้นสูงเล็กน้อยหรืออาจใช้นหนุน 2 ใบนอนพักผ่อนในห้องที่เงียบและมืดสนิทเพื่อบรรเทาอาการเวียนศีรษะหากตื่นนอนขึ้นกลางดึกควรเปิดไฟค่อย ๆ ลุกออกจากเตียงอย่างช้า ๆ หลังตื่นนอน โดยอาจนั่งพักที่ขอบเตียงสักครู่ก่อนลุกขึ้นยืนใช้อุปกรณ์ช่วยพยุงในการเดินเพื่อช่วยลดความเสี่ยงในการลื่นล้มหรือเกิดอุบัติเหตุทำกิจกรรมที่ช่วยให้รู้สึกผ่อน เพราะความวิตกกังวลอาจทำให้อาการบ้านหมุนแย่ลงได้ไม่เงยศีรษะมากเกินไปขณะเอื้อมหยิบของที่อยู่สูงไม่โน้มตัวลงเพื่อก้มเก็บของ โดยอาจค่อย ๆ นั่งย่อตัวลงเพื่อเก็บของแทนกรุณาอ่านเรื่องบ้านหมุนได้ที่นี่ครับ